
Tisztelt Képviselő-testület!

I. Előzmények:
[bookmark: _Hlk107303989]A Fóti Közszolgáltató Nonprofit Kft.-nek (továbbiakban: NKft.) a Focus Audit Kft.vel (1139 Budapest, Petneházy utca 52. 2. em. 238., cégjegyzékszám: 01-09-341567, adószáma: 12423161-2-41) kötött szerződése a könyvvizsgálói feladatok ellátására a 2021. évi pénzügyi beszámoló könyvvizsgálatának lezárulta után lejár. 

A Ptk a könyvvizsgálóról a következőket írja elő:
3:130. § [Az állandó könyvvizsgálói megbízatás keletkezése és időtartama]
(1) Az első állandó könyvvizsgálót a létesítő okiratban kell kijelölni, ezt követően a könyvvizsgálót a társaság legfőbb szerve választja. A könyvvizsgálóval a megbízási szerződést - a legfőbb szerv által meghatározott feltételekkel és díjazás mellett - az ügyvezetés a kijelölést vagy választást követő kilencven napon belül köti meg. Ha a szerződés megkötésére e határidőn belül nem kerül sor, a legfőbb szerv köteles új könyvvizsgálót választani.
(2) Az állandó könyvvizsgálót határozott időre, legfeljebb öt évre lehet megválasztani. Az állandó könyvvizsgáló megbízásának időtartama nem lehet rövidebb, mint a legfőbb szerv által történt megválasztásától a következő beszámolót elfogadó ülésig terjedő időszak.
(3) Semmis a létesítő okirat olyan rendelkezése, amely a (2) bekezdésben foglalt szabályoktól eltér.

Mivel a NKft. tulajdonosa egy személyben Fót Város Önkormányzata, ezért a Képviselő-testületnek kell a könyvvizsgálót kiválasztani, és mivel a NKft. részére lesz kiválasztva a könyvvizsgáló, ezért az NKft. Versenyszabályzata alapján kell megtörténnie a kiválasztásnak.

II. A döntéshez szükséges információk, tájékoztatások:

[bookmark: _Hlk107303405]Fót Város Önkormányzat Képviselő-testülete 2022. június 23-án megtartott rendes ülésén úgy döntött, hogy pályázatot ír ki a Fóti Közszolgáltató Nonprofit Kft. részére könyvvizsgálói feladatok ellátására a 2022-2024 pénzügyi évek vonatkozásában, és ennek alapján az ajánlattételi felhívást egyidejűleg e-mailen megküldi a következő három gazdasági szereplőnek, és felkérte a Polgármestert, hogy hitelesítse az ajánlattételi felhívást:

I. Focus Audit Kft. – Juhász Péter, 	peter.juhasz@focusaudit.hu
II. Aurum Könyvvizsgáló és Tanácsadó Kft. – Téglár Ferenc, ferencteglar@gmail.com
III. Szente Beáta Katalin EV, 		beatakatalin.antal@gmail.com

Fót Város Önkormányzat Képviselő-testülete felkérte a Polgármestert, hogy gondoskodjon a könyvvizsgálói feladatok ellátásához szükséges versenyeztetési eljárás lebonyolításáról, az ajánlatok elbírálásáról és tegyen javaslatot a nyertes személyére és az eljárás eredményességének megállapítására. 

2022. június 23-án a Képviselő-testületi ülés után az Ajánlattételi felhívás megküldésre került elektronikus úton a fenti három gazdasági szereplőnek.

Az Ajánlattételi felhívásra az alábbi három gazdasági szereplő nyújtott be ajánlatot határidőben:

1./ Focus Audit és Advisory Könyvvizsgáló és Tanácsadó Kft.	 
2./ Aurum Könyvvizsgáló és Tanácsadó Kft. 
3./ Szente Beáta Katalin EV

Mindhárom ajánlattevő az ajánlatok megnyitásához szükséges elektronikus kulcsokat határidőben megküldte. A beérkezett ajánlatok bontására 2022. június 29-én került sor. 

A Bontási jegyzőkönyv, valamint a Döntéselőkészítő összegzéseken alapuló Bírálati lapok alapján megállapítom, hogy a versenyeztetési eljárás eredményes volt.

A Focus Audit és Advisory Könyvvizsgáló és Tanácsadó Kft., valamint az Aurum Könyvvizsgáló és Tanácsadó Kft. érvényes, Szente Beáta Katalin EV érvénytelen ajánlatot nyújtott be, mert nem csatolta teljes körűen az ajánlattételi felhívásban meghatározott szükséges dokumentumokat.
	
A legalacsonyabb ajánlati árat (a három évre vonatkozóan összesen nettó 2 648 000 Ft) a Focus Audit és Advisory Könyvvizsgáló és Tanácsadó Kft. ajánlotta. Ezen könyvvizsgáló társaság megfelelő tapasztalattal rendelkezik önkormányzatok és önkormányzati nonprofit gazdasági társaságok könyvvizsgálata területén.

[bookmark: _Hlk107389330]Mindezek alapján a „Fóti Közszolgáltató Nonprofit Kft. részére könyvvizsgálói feladatok ellátása 2022-2024. pénzügyi évek vonatkozásában” tárgyú Ajánlattételi felhívással összefüggésben nyertes ajánlattevőnek a Focus Audit és Advisory Könyvvizsgáló és Tanácsadó Kft-t javaslom.

A Bontási jegyzőkönyv, a Jelenléti ív, a Döntéselőkészítő összegzés, valamint a Bírálati lapok a hivatal Gazdasági osztályán megtekinthetőek.

A fentiek alapján az alábbi határozati javaslatot terjesztem Tisztelt Képviselő-testület elé.

III. Határozati javaslat:
…/2022. (VII.7.) KT-határozat 

[bookmark: _Hlk107302468][bookmark: _Hlk107304273]1./ Fót Város Önkormányzatának Képviselő-testülete a Fóti Közszolgáltató Nonprofit Kft. részére a könyvvizsgálói feladatok ellátására a 2022-2024 pénzügyi évek vonatkozásában a Focus Audit és Advisory Könyvvizsgáló és Tanácsadó Kft-t jelöli ki.

2./ Fót Város Önkormányzatának Képviselő-testülete felkéri a Fóti Közszolgáltató Nonprofit Kft. ügyvezetőjét, hogy írja alá a megbízási szerződést a Focus Audit és Advisory Könyvvizsgáló és Tanácsadó Kft-vel az általa benyújtott ajánlat szerinti tartalommal.


Felelős: 1./ pont: Polgármester, 2./ pont: a Fóti Közszolgáltató Nonprofit Kft. ügyvezetője, 
Határidő: 1./pont: azonnal; 2./ pont: 2022. július 31.

Jogszabályi hivatkozás: 

· a Polgári Törvénykönyvről szóló 2013. V. törvény

